ચોંકાવનારા નિર્ણયો માટે ઓળખાય છે PM મોદી, આ કેબિનેટ વિસ્તરણમાં શું સરપ્રાઈઝ આપશે? - as history suggests pm modi may take some surprise decisions for cabinet expansion | I am Gujarat
as history suggests pm modi may take some surprise decisions for cabinet expansion
ચોંકાવનારા નિર્ણયો માટે ઓળખાય છે PM મોદી, આ કેબિનેટ વિસ્તરણમાં શું સરપ્રાઈઝ આપશે?
Zakiya Vaniya | I am Gujarat | Updated: Jul 7, 2021, 1:45 PM
વડાપ્રધાન નરેન્દ્ર મોદીના નિર્ણયો વિષે અટકળો લગાવવી મુશ્કેલ છે, આજે કોને મંત્રીમંડળમાં સ્થાન મળશે? આવતા વર્ષે યોજાનારી ચૂંટણીઓને ધ્યાનમાં લેવામાં આવશે?
આજે સાંજે થઈ શકે કે મંત્રીમંડળનું વિસ્તરણ, તમામની નજર નવા ચહેરાઓ પર.
આવતા વર્ષે યોજાનારી વિધાનસભાની ચૂંટણીને ધ્યાનમાં રાખીને લેવાશે નિર્ણય.
વડાપ્રધાન મોદી પોતાના નિર્ણયોથી તમામને ચોંકાવવા માટે ઓળખાય છે.
નવી દિલ્હી- બે વર્ષ પહેલા જ્યારે વડાપ્રધાન નરેન્દ્ર મોદીએ પૂર્વ વિદેશ સચિવ એસ.જયશંકરને વિદેશ મંત્રાલયની જવાબદારી સોંપી હતી ત્યારે ઘણાં લોકો ચોંકી ગયા હતા. પરંતુ જે લોકો જાણતા હતા કે વડાપ્રધાન મોદી કઈ રીતે કામ કરે છે તેમના માટે આ નિમણુક કોઈ નવાઈની વાત નહોતી. વડાપ્રધાન મોદી લાંબા સમયથી બ્યૂરોક્રેટ્સ અને ટેક્નોક્રેટ્સ પર વિશ્વાસ કરતા આવ્યા છે. નરેન્દ્ર મોદીનો આ વિશ્વાસ ટુંક સમયમાં થનારા કેન્દ્રીય કેબિનેટના વિસ્તરણમાં પણ જોવા મળી શકે છે.
અત્યારે જયશંકર સિવાય વીજ મંત્રી આર.કે.સિંહ, નાગરિક ઉડ્ડયન અને શહેરી વિકાસ મંત્રાલય સંભાળી રહેલા હરદીપ સિંહ પુરી એવા મંત્રી છે જે પહેલા બ્યૂરોક્રેટ રહી ચુક્યા છે. કેબિનેટ વિસ્તરણમાં બ્યૂરોક્રસી સાથે જોડાયેલા અન્ય લોકોને પણ શામેલ કરવામાં આવી શકે છે. પૂર્વ આઈએએસ અધિકારી અશ્વિની વૈષ્ણવનું નામ પણ ચર્ચાઈ રહ્યું છે. બ્યૂરોક્રેટ્સને મંત્રી બનાવવાનો ફાયદો એ છે તેમને સિસ્ટમ વિષે તમામ જાણકારી હોય છે. કામ કઈ રીતે કરાવવું તે સારી રીતે જાણતા હોય છે.
એક તીરથી ચાર નિશાન: આ કારણે ગહલોતને કેબિનેટમાંથી હટાવી રાજ્યપાલ બનાવાયા
બંધારણીય રીતે કેન્દ્રીય કેબિનેટમાં મહત્તમ 81 મંત્રીનો સમાવેશ થઈ શકે છે. અત્યારે 28 પદ ખાલી છે.છ મંત્રીઓ એવા છે જેમની પાસે બેથી વધારે મંત્રાલય છે. કેબિનેટમાં દોઢ ડઝન ઓબીસી મંત્રી છે, જેમની સંખ્યા વધારીને 25 કરવામાં આવી શકે છે. આમ તો મોદીજી શું કરશે તેની ધારણા કરવી સરળ નથી, પરંતુ સંકેત છે કે વિસ્તરણમાં યુવા અને અનુભવી નેતાઓનું મિશ્રણ હશે. પોતાના રાજ્યમાં કમાન સંભાળી ચુકેલા પૂર્વ મુખ્યમંત્રીઓ અને રાજ્યોમાં લાંબા સમય સુધી મંત્રી રહેલા નેતાઓને તક મળી શકે છે. યુવાઓનું પ્રતિનિધિત્વ વધવાની શક્યતાઓ વધારે છે.
મંત્રીમંડળના વિસ્તાર પહેલાં મોદી સરકારે બનાવ્યું નવુ મંત્રાલય, જાણો નવા મંત્રાલય વિશે
નવા મંત્રીમંડળમાં જાતીય અને ક્ષેત્રીય સમીકરણોને ધ્યાનમાં રાખવામાં આવશે. આવતા વર્ષે ઉત્તર પ્રદેશ સહિત પાંચ રાજ્યોમાં વિધાનસભાની ચૂંટણી છે, આ સ્થિતિને ધ્યાનમાં રાખવામાં આવી શકે છે. ઉત્તરપ્રદેશના ચાર-પાંચ મંત્રી હશે તે લગભગ નક્કી છે. બિહારથી પણ ત્રણ નવા મંત્રી આવી શકે છે. ઓબીસી જાતીઓનો ઉત્તર પ્રદેશની રાજનીતિ પર ઘણો પ્રભાવ છે, માટે નિર્ણય લેતી વખતે તે વાતને ધ્યાનમાં રાખવામાં આવશે.
Read Next Storyઆ કેવી લાપરવાહી! ફોન પર વાત કરવામાં એટલા વ્યસ્ત હતા કે મહિલાને બન્ને હાથે રસી મુકી દીધી